Her verður settur upp tann fólkanavnalistin-konufólkanøvn fyri seg og mannfólkanøvn fyri seg-sum navnanevndin evnaði sambært 15. grein í løgtingslóg um fólkanøvn, ið varð samtykt 3. juni 1992 og lýst 15. oktober sama ár. Nøvnini standa øll í hvørfalli, og í () verður sýnt, hvussu navnið bendist í hvønnfalli, hvørjumfalli og hvørsfalli. Framburður er vístur í []. 'merkir herðing. /stendur ímillum loyvdar síðuformar. Sambært 6. grein 3. stk. í lógini kann eftirnavn vera fornavn faðirs ella móður í hvørsfalli við-son ella-dóttir aftrat í samsvari við kyn barnsins. Tá ið stovnur í faðirsnavni endar við-s, kann verða valt ímillum navn við fyrra liði í hvørsfalli (-ar) ella ongari ending (-s í endanum á stovninum er tá at skilja sum hvørsfall), t. d. Magnusarson ella Magnusson, Tummasarson ella Tummasson, Niklasardóttir ella Niklasdóttir, Hanusardóttir ella Hanusdóttir o. s. fr. Styttru sniðini hava eldri hevd. Tey nøvn, ið merkt eru við * á navnalistanum, koma undir hesa reglu.